Regisztráció 2026/27/1
- Szorgalmi időszak:
2026. szeptember 7. – 2026. december 11.

- Szorgalmi időszak végzős hallgatóknak:

2026. szeptember 7. – 2026. november 13.
Regisztráció a Neptun tanulmányi rendszerben (aktív vagy passzív státusz beállítása):
2026. augusztus 21., 8:00 óra - 2026. szeptember 20., 23:59 óra. 
Csak abban az esetben lehet regisztrálni - aktív vagy passzív félévet beállítani - ha a Neptun rendszerben kiírt összes pénzügyi tartozás be van fizetve.
 A DE Tanulmányi és vizsgaszabályzata (TVSZ) alapján /5. § (2)/ a hallgató minden félévben legkésőbb a szorgalmi időszak 2. hetének végéig köteles magát (minden általa végzett szak vonatkozásában) a Neptunon keresztül a következő aktív félévre regisztrálni vagy passzív félévet bejelenteni, és a félévben teljesítendő tárgyaira a tanulmányi rendszeren keresztül bejelentkezni. TVSZ 3. §. (6) (7)

A passzív félévek időtartama összefüggően nem haladhatja meg a 2 félévet. Alap-, mester- és FOSZ képzésben a passzív félévek száma összesen nem haladhatja meg a képzési idő felét. Passzív félévnek minősül az is, ha a hallgató nem jelentkezik be az adott félévre. 
A hallgató a megkezdett aktív félév helyett félévhalasztást, passzív félévet vehet igénybe, ha a képzési időszak megkezdését követően egy hónapon belül, de legkésőbb őszi félév esetén október 14-ig, illetve tavaszi félév esetén március 14-ig kérelmezi tanulmányainak halasztását. Ha a hallgató ezen időpontig nem kéri tanulmányainak szünetelését (nem kéri passzív félév igénybevételét), az adott félév aktív félévnek minősül akkor is, ha a hallgató nem vesz részt foglalkozáson, és nem tesz eleget egyetlen tanterv tanulmányi követelményeinek sem, továbbá a magyar állami ösztöndíjjal támogatott képzés feltételeinek vállalásából következő vagy a képzési szerződésben foglalt kötelezettségeket keletkeztet a tanulmányi kötelezettségei teljesítésére tekintet nélkül.  
A kar megszünteti annak a hallgatónak a jogviszonyát, aki két egymást követő félévben nem jelentkezett be a következő tanulmányi félévre és passzív félévet sem kért, valamint, aki a passzív félévet követően nem kezdte meg tanulmányait /TVSZ 3.§. (14/b,c)/.
Felhívjuk a hallgatók figyelmét a TVSZ átsorolással és tanulmányi okból történő hallgatói jogviszony megszüntetéssel kapcsolatos rendelkezéseire: 
3. § (9), (10), (11), (14/a). Kérjük, hogy ezen bekezdések mellett, saját tanulmányi előmenetelük érdekében figyelmesen olvassák el az egész Tanulmányi és Vizsgaszabályzatot.
- Tárgyfelvétel a Neptun rendszerben (nappali és levelező tagozat): 2026. augusztus 28. 08:00 óra (azok számára, akik az oktatói véleményezési kérdőívet a Neptun rendszerben kitöltötték: 2026. augusztus 27. 08.00 óra) – 2026. szeptember 20., 23:59 óra (tárgyjelentkezés előtt regisztrálni kell!). A felvett tantárgyak kurzusainak cseréjére 2026. szeptember 27-én 23:59 óráig még van lehetőség.
- Minden intézményi szabadon választható tantárgy jelentkezési időszaka: 2026. szeptember 3., 9:00 óra – szeptember 20., 23:59 óra.
- Testnevelés tárgyra való jelentkezés (nappali tagozaton alap- és mesterszakon kötelező, TVSZ kari melléklet 11. § alapján):
- magyar nyelvű képzésen lévő hallgatók esetében 2026. szeptember 2-án 9:00 órától 2026. szeptember 20-án éjfélig,

- angol nyelvű képzésen lévő hallgatók esetében 2026. szeptember 2-án 13:00 órától 2026. szeptember 13-án éjfélig.

2026. augusztus …

